贛縣

贛縣係中華人民共和國江西省贛州市嘅縣。面積2993km²，2012年人口61萬。

史 
贛縣有2200幾年歷史，譽為「千里贛江第一縣」、「中國板鴨之鄉」，係江右人最早嘅發祥地、集散地，而家係客家地區。
漢高祖六年設縣，就叫贛縣，縣治溢漿溪。贛縣個名源自贛江，而贛江嘅名出自《山海經·海內經》「南方有贛巨人」。
三國東吳嘉和五年分贛縣部分做平陽縣。
晉太康末年縣治搬去葛姥故城，永和五年縣治同郡治一齊搬去章貢二水之間。
南陳時，贛縣同南康縣相互調轉個名，大業元年又再調返轉。
隋開皇九年平固併入贛縣。
太平興國七年將原先設平固嘅地方又分出贛縣，設興國縣。
1949年8月15號，贛縣改爲贛州市。1969年7月縣治搬出市區到梅林，1971年贛州市同贛縣拆分。
2016年10月，贛縣改做贛州市嘅一個區，叫贛縣區。

政區 
贛縣轄10鎮、9鄉、1個開發區。
鎮：梅林鎮、王母渡鎮、沙地鎮、江口鎮、田村鎮、南塘鎮、茅店鎮、吉埠鎮、五雲鎮、湖江鎮
鄉：韓坊鄉、陽埠鄉、大埠鄉、長洛鄉、大田鄉、儲潭鄉、石芫鄉、三溪鄉、白鷺鄉
單位：江西贛縣經濟開發區

贛州政區